<classify> Na THERESIA GASPER-DAR ES SALAAM KOCHA Mkuu wa timu ya Taifa ya Tanzania TaifaStars, Emmanuel Amunike amewatema katika kikosi chake hicho kinachojiandaa nafainali za mataifa ya Afrika, wachezaji saba wakiwemo Jonas Mkude na IbrahimAjib. Kikosi cha Stars kiliondoka nchini jana kikiwa nawachezaji 32, kwenda Misri ambako kitashiriki fainali za Afcon zitakazoanzakutimua vumbi kuanzia Juni 21 hadi 19mwaka huu nchini humo. Wachezaji wengine waliotemwa katika katika hicho niKenned Juma, Ayoub Lyanga, Ally Khamis, Ally Ally na Shomary Kapombe ambaye nimajeruhi. Akizungumza jana baada ya kumalizika kwa mazoezi yamwisho yaliyofanyika katika Uwanja wa Taifa, Dar es Salaam, Amunike alisemaanafahamu wanaenda kucheza michuano mikubwa lakini wanaamini watafanya vizurina kuleta matokeo yenye utofauti . Tulianza mazoezi Jumapili, nimeweza kuwaangaliawachezaji wote ambao waliweza kujituma na kuonyesha kiwango kizuri kwenyemazoezi ikiwemo pia na nidhamu. Sijachagua mchezaji kwa kuangalia ukubwa wa jina aukwa sababu anapendwa na mashabiki , nimeangalia ana mchango gani kwenye timu naataisaidia vipi kwani tunakabiliwa na michuano mikubwa. Tunatakiwa kuangalia kwa ukubwa, hii ni timu yaTaifa na bila nidhamu huwezi ukafanikiwakwenye mpira hivyo anaamini kikosi nilichokichagua kitaleta matokeo yenyeutofauti na kufanya vema,alisema Amunike. Amunike alisema, anafahamu mchezo wa kwanza wataanzadhidi ya Senegal, timu inayoundwa nawachezaji wakubwa akiwemo Sadio Mane anayekipiga katika klabu ya Liverpool yaEngland, lakini hilo haliwatishi kwakua wao pia wamejiandaa kiasi cha kutosha. Hata sisi tuna wachezaji wazuri kama Mbwana Samatta,Simon Msuva, Faridi Mussa na wengine ambao hawana majina makubwa lakini wanauwezo mkubwa, matokeo yataonekana uwanjani. Nafahamu michuano hii ina presha kubwa lakinitutatumia kambi yetu ya wiki mbilikujiweka fiti, tutacheza mechi mbili za kirafiki ikiwemo dhidi ya Misri pamojana Zimbabwe,alisema kocha huyo ambaye ni staa wa zamani wa Bareleno na timu ya Taifa ya NigeriaSuper Eagle. Taifa Stars ilifanikiwa kufuzu michuano hiyo, baadaya kuifunga Uganda mabao 3-0, katika mchezo mwisho wa michezo ya kufuzuuliochezwa Uwanja wa Taifa Dar es Salaam. Katika fainali hizo, Taifa Stars imepangwa kundi C,pamoja na Algeria, Senegal na majirani zao Kenya Harambee Stars. Itafungua dimba dhidi ya Senegal maarufu kama Simbawa Teranga Juni 23, kabla ya kuivaa Kenya katika mchezo utakaofuata. Hiyo itakuwa mara ya pili kwa Stars kuchiriki Afcon,mara ya kwanza ilikuwa katika fainali zilizofanyika mwaka 1980 nchini Nigeria  <topic>: KITAIFA 